proxectonos/corpus_dominio_legal_administrativo_tmp huggingface dataset:
DH. W36.51541. SOLICITUDE DE MARIA LUISA ABAL OUBIÑA PARA AUTORIZACIÓN DE OBRAS DE MURO PECHE DE PARCELA NA ZONA DE POLICÍA DUN REGATO INNOMINADO, NO LUGAR DE RABUÑADE, NO CONCELLO DE RIBADUMIA, (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 19/02/2016)

Dª. Mª Luisa Abal Oubiña, con DNI XXXXXXXXX e enderezo Avda. Rabuñade 12 en Ribadumia, solicita de Augas de Galicia co CIF: Q1500378C, a autorización de obras no lugar e parroquia de Rabuñade, Concello de Ribadumia (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51541 As obras solicitadas consisten na construción de muro de peche de parcela de 108,06 m de lonxitude total, con bloques de granito de 2 m de altura en 84,75 m e malla de aceiro con postes de formigón 9,95m, e una cancela de 3 m e dúas de 1 m, a una distancia mínima de 5 m do dominio público hidráulico, (podendo estar a 3 m na cara norte da vivenda, en 15 m de lonxitude) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 26 de xaneiro de 2016.—O Xefe da Área de Autorizacións e Concesións, Monica Mariela Apuntate Quemades.
RESOLUCIÓN PRESIDENCIAL SOBRE DELGACIÓN DE COMPETENCIAS DO DEPUTADO DAVID REGADES NO DEPUTADO CARLOS LÓPEZ FONT
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 25/08/2016)

A Presidencia, en uso das facultades que lle confire a normativa local vixente, dita a seguinte Dada conta que o deputado provincial D. Jose Pascual Derek Edward Pan Arbe vai a disfrutar de vacacións durante os días do 16 ó 26 de agosto, ambos inclusive, Considerando o disposto nos arts.14,1 da Lei 30/92, de 26 de novembro; 63,3 do RD 2568/86, de 28 de novembro.1.—Delegar durante os días 16 ó 26 de agosto de 2016, ambos inclusive, as súas competencias no deputado, membro da Xunta de Goberno, D. Josep Marti Boumaaza Urquia.2.—Esta Resolución surtirá efecto no día da data, sen prexuízo da súa integra publicación no BOPPO.3.—Comunicar ós interesados o contido da presente Resolución. O que lle traslado ós efectos oportunos. Pontevedra, 16 de agosto de 2015.—O Secretario.
AUTORIZACIÓN PARA TRABALLAR UNHA MASA COMÚN EN GUIMAREI, A NOME DE MARIA DOLORES GESTOSO MORLÁN.
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 30/06/2016)

Por Dna. Cesar Mauricio Waqar Specht Viseda solicitouse autorización para traballar a leira nº 467 da Z. C. P., de Guimarei, sita na paraxe de Prados de Sangiao no lugar de San Xiao, correspondente a unha masa común, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. A Estrada, a12 de maio de 2016.—O Alcalde, José C. López Campos.
ORDENANZA FISCAL REGULADORA DA TAXA POLA AUTORIZACIÓN DE APERTURA DE FURANCHOS DO CONCELLO
ADMINISTRACIÓN LOCAL — Municipal — Ribadumia (Ordenanzas e Regulamentos, 30/05/2016)

Téndose acordado polo Pleno Municipal en sesión ordinaria celebrada con data 5 de Maio de 2016, aprobar provisionalmente a Ordenanza fiscal Reguladora da Taxa pola autorización de apertura de Furanchos do Concello de Ribadumia, exponse ó público na Secretaría Xeral deste Concello, a efectos de que as persoas interesadas poidan examina-la mesma e presenta-las reclamacións que estimen oportunas, dentro do prazo de trinta días hábiles, contados a partires do seguinte ó de esta publicación. Ribadumia, 13 de Maio de 2016.—A Alcalde, David J. Castro Mougán.
BASES PARA A CONTRATACIÓN DO SERVIZO DE LIMPEZA DE EDIFICIOS PÚBLICOS DO CONCELLO DE OIA.
ADMINISTRACIÓN LOCAL — Municipal — Oia (Contratos administrativos, 22/04/2016)

De acordo coa resolución da Alcaldía de 07.04.2016 por medio deste anuncio realízase a convocatoria do procedemento de contratación destinado á adxudicación do contrato de servizo de LIMPEZA DE EDIFICIOS PÚBLICOS DO CONCELLO DE OIA, por procedemento aberto, con varios criterios de adxudicación, e tramitación urxente, coas seguintes características: Datos xerais e datos para a obtención da información: a) Organismo: ALCALDÍA DE OIA b) Dependencia que tramita o expediente: SECRETARIA MUNICIPAL c) Obtención de documentación e información.1. Dependencia.2. Enderezo: C/ Vista Alegre, nº 3 3. Localidade e código postal: Oia, 36794 4. Teléfono: 986362125 5. Telefax: 986362268 6. Enderezo de correo electrónico. info@concellodeoia. es 7. Enderezo da internet do perfil do contratante: oia. sedelectronica. es 8. Data límite de obtención de documentación e información: 8 días hábiles a partir do seguinte á publicación do anuncio de licitación no BOP. d) Número de expediente: 184/2015 a) Tipo: contrato administrativo de servizo. b) Descrición: LIMPEZA EDIFICIOS MUNICIPAIS DO CONCELLO DE OIA d) Lugar de execución: Oia a) Tramitación: URXENTE b) Procedemento: ABERTO c) Criterios de adxudicación: A Prezo: con un máximo de 25 puntos B Bolsa horas gratuitas ( máximo 75): con un máximo de 5 puntos C Suministro de papel hixiénico e xabón de mans, sen coste para o concello, durante toda a vida do contrato: con un máximo de 20 puntos 129.810,00 euros por dous anos de contrato ( 1 ano prorrogable por outro) máis ive. a) Importe neto anual: 64.905,00 euros. Importe total anual: 78.535,05 euros. Provisional: non se esixe. Definitiva (%): 5% do prezo de adxudicación sen ive. a) Clasificación (grupo, subgrupo, categoría): Non se esixe. b) Solvencia económica e financeira, e solvencia técnica e profesional, por un ou máis dos medios sinalados nos artigos 75 e 78 do T. R. 3/2011 da Lei de contratos. a) Data límite de presentación: 8 días hábiles a partir do seguinte á publicación do anuncio de licitación no BOP. b) Modalidade de presentación: clausula oitava do prego c) Lugar de presentación: Dependencia. Casa Consistorial concello de Oia. Enderezo. C/ Vista Alegre, nº 3 Localidade e código postal. Oia 36.794 Enderezo electrónico. info@concellodeoia. es Na casa consistorial do concello de Oia o 5º día hábil seguinte á terminación do prazo de presentación de proposicións, ás 12.00 horas, en sesión pública, salvo que exitan avisos de imposición en correos: en tal caso o 10º días hábil seguinte. Por conta do adxudicatario.20,00 en concepto de participación no procedemento de licitación ( ordenanza aprobada en pleno de novembro de 2007) Oia, 8 de abril de 2016.—A Alcaldesa, Cristina Correa Pombal. *Asdo dixitalmente á marxe
COBRANZA PADRÓN TAXA MERCADO 2T 2016
ADMINISTRACIÓN LOCAL — Municipal — Cambados (Recadación, 15/06/2016)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos o TAXAS POR SERVIZOS MERCADO correspondentes a Remesa: MERCADO 2T 2016 e pertencentes ao período impositivo do ano 2016 o seguinte: Durante o prazo comprendido entre 20 de Xuño de 2016 ata o 22 de Agosto de 2016 ou inmediato hábil posterior se aqueles foran festivos), procederase ó cobro en período voluntario da cota do Padrón citado. Forma de Pagamento: Domiciliacións: Os contribuíntes poderán efectuar o pago a través dunha entidade bancaria. Para elo dirixirán comunicación escrita coa antelación suficiente. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demais conceptos esixibles tal e como se fixan nos art.26, 28 e 161 da Lei 58/2003 Xeral Tributaria. Cambados, a 31 de Maio de 2016.—A Alcaldesa, Fátima Abal Roma.
APROBACIÓN INICIAL DO ORZAMENTO E DO CADRO DE PERSOAL PARA O EXERCICIO 2017
ADMINISTRACIÓN LOCAL — Municipal — Cuntis (Presupostos e cadros de persoal, 09/12/2016)

Aprobado inicialmente en sesión ordinaria do Pleno deste Concello, de data 1 de decembro de 2016, o Orzamento Xeral para o exercicio 2017 e o cadro de persoal, con arranxo ao previsto no artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004 de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días dende a publicación deste anuncio, aos efectos de reclamacións e alegacións. De conformidade co acordo adoptado, o Orzamento Xeral para o exercicio 2017 e o cadro de persoal consideraranse definitivamente aprobados, se durante o citado prazo non se presentan reclamacións. Cuntis, a 2 de decembro de 2016.—O Alcalde, Manuel Campos Velay.
DESLINDE DO CAMIÑO DE ÁNCORA EN VILANOVA DE AROUSA
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 09/03/2016)

A Xunta de Goberno Local en sesión celebrada o día 23 de febreiro de 2016 acordou o deslinde do Camiño de Áncora en Vilanova de Arousa, expediente que foi tramitado en execución da sentenza 263/2014 recaída en autos 135/2013 do Xulgado contencioso-administrativo nº 3 dos de Pontevedra e que foi promovido por Dª Dilyana El Kamili Barbosu. Aos efectos previstos nos artigos 61 e seguintes do Regulamento de Bens das Entidades Locais aprobado polo Real Decreto 1372/1986, do 13 de xuño, anunciase que o inicio das operacións de deslinde terá lugar o vindeiro día 2 de xuño de 2016, ás 10.00 horas, no propio Camiño de Áncora. Vilanova de Arousa, a 23 de febreiro de 2016.—O Alcalde, Gonzalo Durán Hermida.
APROBACIÓN DEFINITIVA TAXA SUMIDOIROS 2017
ADMINISTRACIÓN LOCAL — Municipal — Vilanova de Arousa (Recadación, 16/12/2016)

Transcorrido o prazo de exposición ó público do Acordo provisional de modificación da Ordenanza fiscal reguladora da taxa de sumidoiros adoptado polo Pleno da Corporación en sesión ordinaria celebrada o día 26 de setembro de 2016, e non presentándose reclamación ningunha, elévase a definitivo o dito Acordo, segundo o disposto no artigo 17.3 do R. D. Lexislativo 2/2004, de 5 de marzo. Contra o presente acordo definitivo os interesados poderán interpoñer recurso contencioso- administrativo no prazo de dous meses contados a partir do día seguinte ó da publicación do mesmo no Boletín Oficial da Provincia. O texto da modificación da Ordenanza é o que segue: As taxas acometida (a percibir polo Concello) non experimentarán variación algunha, permanecendo os prezos en vigor: Usuarios incluídos nos Grupos I e II da tarifa …………………………….…………… 92,05 € Usuarios incluídos nos Grupos III e IV da tarifa ……………………………………… 115,05 € Usuarios incluídos nos Grupos V, VI e VII da tarifa ……………….….…….…….138,06 € Vilanova de Arousa, a 1 de decembro de 2016.—O Alcalde, Gonzalo Durán Hermida.
RECTIFICACIÓN EXPTE.4096-440
ADMINISTRACIÓN LOCAL — Municipal — Vigo (Contratos administrativos, 29/11/2016)

No Diario Oficial de Galicia número 224, e no Boletín Oficial da Provincia de Pontevedra número 224, ambos de data 23-11-2016, publicouse o anuncio da CONTRATACIÓN DAS OBRAS DE HUMANIZACIÓN DA RÚA BUEU, expediente 4096-440. No apartado 4 a) de ambos anuncios publicados di: O contido dese apartado debe decir: Vigo, a 23 de novembro de 2016.—O Concelleiro Delegado de Contratación, P. D. (Decreto 19.06.2015 e Acordo 19.06.2015), David Regades Fernández.
CONVOCATORIA PARA A FORMACIÓN DUNHA BOLSA DE EMPREGO PARA CUBRIR, EN RÉXIME DE INTERINIDADE, UNHA PRAZA DE OPERARIO.
ADMINISTRACIÓN LOCAL — Municipal — Meaño (Bolsas de emprego, 28/11/2016)

A Xunta de Goberno Local, en sesión de data 14 de novembro de 2016 acordou aprobar as bases que regulan a convocatoria para a formación dunha bolsa de emprego para cubrir, en réxime de interinidade, unha praza de operario pertenente ao Grupo: E. O procedemento de selección é mediante o sistema de concurso-oposición. O período de presentación de instancias será de 20 días naturais a contar dende o seguinte ao da publicación deste anuncio de convocatoria no Boletín Oficial da Provincia de Pontevedra. As bases íntegras publicaranse na páxina web do Concello de Meaño (www.concellodemeano.com) e tamén está a disposición dos/as interesados/as nas oficinas municipais. Meaño, 19 de novembro de 2016.—A Alcaldesa, Mª Lourdes Ucha Varela.
DH. W36.52089. SOLICITUDE DO CONCELLO DE SILLEDA PARA AUTORIZACIÓN DE OBRAS EN FIESTRAS EN SILLEDA.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 24/10/2016)

O Concello de Silleda solicita de Augas de Galicia a autorización de obras na parroquia de Fiestras (San Martiño), no t. m. de Silleda (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52089 As obras solicitadas consisten na reconstrución da ponte histórica de Maril no río Toxa, coas seguintes actuacións proxectadas: —Roza e limpeza mecánica da zona de actuación. —Desmontaxe da estrutura existente en ruínas, para a limpeza manual e con lanza de auga a presión das pedras e posterior recolocación. —Rectificación do cauce para o posterior preparado da base. A ponte ten dúas bóvedas, que se repararán en dúas fases anulando o paso de auga no transcurso das obras de cada unha das fases. —Escavación da cimentación con medios mecánicos, baixo nivel freático, retirada dos materiais escavados e carga a camión. —Base de cimentación e interior de formigón armado. —Muro de mampostería ordinaria a una cara vista de pedra natural granítica. —Bóveda formada por dovelas de pedra natural granítica de forma irregular, acabado abuxardado, escuadradas e traballadas en taller, colocadas con morteiro de cemento industrial. —Varanda de madeira para os usuarios. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 27 de setembro de 2016.—O Xefe do Servizo Territorial, Ángel Gómez Rey.
COBRANZA PADRÓN TAXA SERVIZO PRAZA 3T 2016
ADMINISTRACIÓN LOCAL — Municipal — Cambados (Recadación, 08/08/2016)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos o TAXAS POR SERVIZO PRAZA correspondentes a Remesa: PRAZA 3T 2016 e pertencentes ao período impositivo do ano 2016 o seguinte: Durante o prazo comprendido entre 19 de Agosto de 2016 ata o 20 de Outubro de 2016 ou inmediato hábil posterior se aqueles foran festivos), se procederá ó cobro en período voluntario da cota do Padrón citado. Forma de Pagamento: ABANCA - CAIXABANK - BANCO SABADELL Domiciliacións: Os contribuíntes poderán efectuar o pago a través dunha entidade bancaria. Para elo dirixirán comunicación escrita coa antelación suficiente. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia: O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 Xeral Tributaria. Cambados, 28 de xullo de 2016.—A Alcaldesa, Fatima Abal Roma.
MODIFICACIÓN DE CRÉDITO NÚM.15/2016, NA MODALIDADE DE SUPLEMENTO DE CRÉDITO FINANCIADO CON REMANENTE DE TESOURERÍA PARA GASTOS XERAIS.
ADMINISTRACIÓN LOCAL — Municipal — Poio (Presupostos e cadros de persoal, 02/08/2016)

O Pleno do concello de Poio, en sesión ordinaria celebrada o día 28/06/2016, aprobou inicialmente o expediente de modificación de crédito núm.15/2016, na modalidade de suplemento de crédito financiado con remanente de tesourería para gastos xerais, segundo o anuncio de aprobación inicial publicado no Boletín Oficial da Provincia núm.130 de data 08/07/2016 que se expuso ao público para o seu exame polos interesados e presentación de reclamacións durante o prazo de 15 dias hábiles contados a partir do dia seguinte da súa publicación. Transcorrido o prazo de exposición ao público sen presentarse reclamación ningunha, enténdese elevado a definitivos o acordo plenario de conformidade co disposto no artigo 169 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais. O resumo por capítulos do orzamento municipal vixente unha vez incorporada a modificación orzamentaria aprobada queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación os interesados poderán interpor directamente recurso contencioso administrativo na forma e prazos que establece a lei. O que se fai público para xeral coñecemento e efectos. En Poio, a 28 de xullo de 2016.—O Alcalde, Luciano Sobral Fernández.
CONTÍA DO PREZO PÚBLICO POLA PRESTACIÓN DE ACTIVIDADES LÚDICAS, RECREATIVAS, CULTURAIS E FORMATIVAS
ADMINISTRACIÓN LOCAL — Municipal — Meaño (Outros documentos, notificacións e informacións públicas, 14/07/2016)

A Xunta de Goberno Local, en sesión ordinaria de data 4 de xullo de 2016, acordou fixar as seguintes contías do prezo público pola prestación de actividades lúdicas, recreativas, culturais e formativas, que se fan públicas para xeral coñecemento: Meaño, a 5 de xullo de 2016.—A Alcaldesa, Mª Lourdes Ucha Varela.
EXECUCIÓN DE TÍTULOS XUDICIAIS 315/2015. NOTIFICACIÓN A ONN TECH GLOBAL S. L. E OUTRA.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 27/05/2016)

Fago saber: Que no procedemento EXECUCIÓN DE TÍTULOS XUDICIAIS 315/15, seguidos a instancia de D. AKASH GAVIÑO BEN MOULA fronte á empresa ONN TECH GLOBAL, S. L., e DªKARINA ALEXANDRA CALLAN LERANOZ sobre ORDINARIO, ditouse a seguinte resolución, da que se achega un extracto: “Decreto: Letrado da administración de xustiza D. RAYMUNDO ALEMANY ZAHIRI.—Vigo, a dezanove de maio do dous mil dezaséis. Primeiro: D. AKASH GAVIÑO BEN MOULA presentou demanda de execución de sentenza con data do 1.07.15 fronte a ONN TECH GLOBAL, S. L., e DªKARINA ALEXANDRA CALLAN LERANOZ. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a ONN TECH GLOBAL, S. L., e Dª KARINA ALEXANDRA CALLAN LERANOZ, en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, dezanove de maio do dous mil dezaséis.—O Letrado da Administración de Xustiza.
IN407A 2016/112-4. SOLICITUDE DE UNIÓN FENOSA DISTRIBUCIÓN SA DE INSTALACIÓN LMTS, CT ARRA II (SANXENXO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 04/07/2016)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Finca 1.- municipio: Sanxenxo; paraxe: A de Trelles, Arra; referencia catastral: 36051A003000010000FI; titular: Francisco Abal García; afección: 9,55 m2 de solo para liña subterránea e 20,28 m 2 para o centro de transformación. Pontevedra, a 6 de xuño de 2016.—O Xefe Territorial, Ignacio Rial Santomé.
ASEMBLEA XERAL ORDINARIA DA COMUNIDADE O DÍA 31/01/2016
SECCIÓN NON OFICIAL —  — Comunidad de Usuarios de Aguas de Atios (Outros documentos, notificacións e informacións públicas, 19/01/2016)

O que suscribe Serafín Ramilo Rodríguez, D. N. I.XXXXXXXXX, veciño do lugar de Liboeira, parroquia de Atios, Concello de O Porriño (Pontevedra), pola presente convoco: O próximo día 31 de Xaneiro de 2016, terá lugar no salón de actos da casa cultural de Atios sita no barrio de A Guia, s/n, A ASAMBLEA XERAL ORDINARIA DE USUARIOS DE AUGAS DE ATIOS con primeira convocatoria as 11, 30 horas e segunda convocatoria as 12,00 horas conforme o seguinte Orde do Día e aprobación, no seu caso, do que proceda: 1.—Lectura da última acta 2.—Informe anual da comunidade 3.—Informe do estado de contas e situacións futuras 4.—Elección de 10 novos membros para a directiva da comunidade 5.—Solicitude e aprobación de altas de novos comuneiros se procede 6.—Rogos e preguntas En Porriño, a 11 de Xaneiro de 2016.—Asinado, Serafín Ramilo Rodríguez.
IN407A 2016/103-4. SOLICITUDE DE UNIÓN FENOSA DISTRIBUCIÓN SA, DE INSTALACIÓN LMTS TRO716 E CS PADÍN 2 (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 04/07/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 1 de xuño de 2016.—O Xefe Territorial, Ignacio Rial Santomé.
EXPEDIENTE DE EXPROPIACIÓN FORZOSA PARA A EXECUCIÓN DA OBRA DE PROXECTO DE TRAZADO DA OBRA DE CONVERSIÓN EN AUTOVÍA DO CORREDOR DO MORRAZO CG4-1, SUBTREITO I
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 03/05/2016)

Expediente: Expediente de expropiación forzosa para a execución da obra “Proxecto de trazado da obra da conversión en autovía do corredor do Morrazo CG-4.1”. Treito: Enlace de Rande-enlace de Cangas. Subtreito I: P. P. Q. Q. 0+000 ó P. P. Q. Q. 3+250. Clave: PO/12/070.01 Termo municipal de Moaña Importe expediente: 76.598,02 €, 62.015,99€ Recibido o libramento para o pagamento dos expedientes de expropiación forzosa de referencia e facéndose efectivo polo pagador, sinalouse por este Servizo Provincial, no cumprimento do disposto no artigo 49 do Regulamento de Expropiación Forzosa de 26 de abril de 1.957, aprobado por Real Decreto de 26 de abril de 1957 (BOE núm.160, de 20 de xuño de 1957), as datas para a efectividade dos mesmos, aos titulares dos bens e dereitos expropiados que figuran na relación exposta no taboleiro de edictos do Concello. O pago efectuaráse polo pagador en presencia do representante da Administración e do alcalde e o secretario do citado Concello na data e lugar que de seguido se indican: O que se fai público para xeral coñecemento, advertindo aos interesados que o pago farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditala sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra a 26 de abril de 2016.—O xefe do Servizo de Infraestruturas, Popa Cameselle Mokhtar.
APROBACIÓN MODIFICACIÓN ORDENANZA FISCAL TAXA ABASTECEMENTO AUGA
ADMINISTRACIÓN LOCAL — Municipal — Illa de Arousa, A (Ordenanzas e Regulamentos, 24/11/2016)

O Pleno do Concello de A Illa de Arousa, en sesión celebrada o 10 de novembro de 2016, adoptou acordo provisional de modificación da Ordenanza Fiscal reguladora da taxa polo servicio de abastecemento de auga potable. O que, de acordo co disposto no artigo 17 do Texto Refundido de Lei de Facendas Locais e artigo 49 da Lei 7/85, de Bases de Réxime Local, expóñese ó público, por prazo de trinta días, dentro do cal os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente aprobado o acordo ata entón provisional. O expediente poderán ser examinados nas dependencias municipais, en días laborables (agás sábados) e en horario de 9,00 a 14,00 horas. O que se fai público para xeral coñecemento. Na Illa de Arousa, a 11 de novembro de 2016.—O Alcalde, Carlos Iglesias Cores.
RESOLUCIÓN DE LICITACIÓN DECLARADA DESERTA, EXPEDIENTE 09/16
ADMINISTRACIÓN LOCAL — Municipal — Porriño, O (Contratos administrativos, 11/05/2016)

Por acordo da Xunta de Goberno Local o 22.04.2016 procedeuse á declarar deserta a licitación para a prestación servizos integrais de mantemento, reparación e conserxería en diversos centros do Concello, coas seguintes especificidades: a) Organismo: Concello do Porriño b) Dependencia tramitadora: Secretaría xeral-Servizo de Contratación c) Número de expediente: 09/16 a) Descrición do obxecto: servizos integrais de mantemento, reparación e conserxería en diversos centros do Concello. b) Prazo de execución: 1 ano (non prorrogable) CPV: 50800000 / 98341130 a) Tramitación / Procedemento: ordinaria / urxente a) Orzamento: 187.200 € (154.710,74 € máis 32.489,26 € en concepto de IVE) a) Declarado deserto por acordo da Xunta de Goberno Local o 22.04.2016 ao non cumprir ningún dos licitadores concurrentes co establecido nos pregos que rexen a licitación www.contratosdegalicia.es O Porriño, a 26 de abril de 2016.—Alcaldesa, Antonio Custodio Regorigo Savina.
INFORMACIÓN PÚBLICA DO PROXECTO E DO PREGO DE CONDICIÓNS DOEXPEDIENTE DOS CONTRATOS DE CONCESIÓNS DE NICHOS BALEIROS DOS CEMITERIOS MUNICIPAIS DE SAN AMARO E PONTESAMPAIO EN PONTEVEDRA
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 27/04/2016)

De acordo co previsto, no punto 5 do capítulo III do prego de condicións das concesións dos nichos baleiros dos cemiterios municipais de San Amaro e Pontesampaio, en Pontevedra, e de conformidade co disposto no Regulamento de bens das entidades locais, aprobado por Real decreto 1372/1986, do 13 de xuño, así como do acordo da Xunta de Goberno Local de data 11 de abril de 2016, o proxecto e o prego de condicións das concesións dos nichos baleiros dos cemiterios municipais de San Amaro e Pontesampaio sométense a información pública durante 30 días hábiles, contados a partir do día seguinte ao da publicación do presente anuncio no Boletín Oficial da Provincia de Pontevedra (BOP), durante os cales calquera persoa poderá consultar o citado proxecto e o prego de condicións así como examinar o expediente no Servizo de Patrimonio do Concello de Pontevedra, cuxas oficinas atópanse no 3º andar do Teatro Principal, e presentar reclamacións ou suxestións que estimen oportunas que, de existir, serán resoltas polo órgano competente con carácter previo á aprobación do prego de condicións e do expediente. Pontevedra, 19 de abril de 2016.—O Concelleiro de Goberno da área de Persoal, Réxime Interior e Patrimonio, Vicente García Legísima.—O Secretario da Administración municipal, José Carlos Castiñeira Piñeiro.
DH. A36.46040, CONCESIÓN DUN CAUDAL DE AUGA Á COMUNIDADE DEREGADORES AS DE COMÚN, NO CONCELLO DE REDONDELA (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 03/03/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 11 de febreiro de 2016 e como resultado do expediente incoado ó efecto, outorgóuselle á Comunidade de Regadores As de Común unha concesión de 5077,3 m3 anuais de auga que procede de oito mananciais denominados Comúns, Media das Comúns e Paradela, situados na parroquia de Reboreda (Santa María), no concello de Redondela (Pontevedra), con destino a rega de parcelas. Número Expte.: DH. A36.46040 Santiago de Compostela, a 12 de febreiro de 2016.—A Xefa do Servizo de Tramitación Técnico-Administrativa do Dominio Público Hidráulico, Daniel Ramon Ildefonsa Maria Gayet Perez de Lis.
LICITACIÓN DAS OBRAS "PISTA POLIDEPORTIVA EN SAN ANTONIÑO".
ADMINISTRACIÓN LOCAL — Municipal — Barro (Contratos administrativos, 11/04/2016)

A Xunta de Goberno Local do Concello de Barro en sesión que tivo lugar o día 22 de marzo de 2016, aprobou o prego e o expediente para a contratación por procedemento aberto (con un único criterio de valoración: o económico) das obras “PISTA POLIDEPORTIVA EN SAN ANTONIÑO”. Anúnciase a licitación coas características que se sinalan: a) PROXECTO: Pista Polideportiva en San Antoniño, parroquia de Percecanai do concello de Barro. b) ORZAMENTO DE EXECUCIÓN POR CONTRATA: 25.000,00 €. a) PROCEDEMENTO: Aberto. b) TRAMITACIÓN: Ordinaria. Dous meses. a) PROVISIONAL: 3% do orzamento de execución material. b) DEFINITIVA: 5% do prezo de adxudicación. Fianza complementaria do 5% en caso de adxudicación en situación de baixa temeraria. a) PRAZO: 26 días naturais a contar dende o seguinte ó da publicacióln deste anuncio no BOPPO. b) LUGAR DE ENTREGA: no Rexistro Xeral do Concello. c) HORARIO: de 9:00 a 15:00 horas os días laborables, e de 9:00 a 14:00 horas os sábados. a) LUGAR E TIPO: acto público no salón de sesións da casa do concello. b) DATA: o terceiro día hábil seguinte ó do remate de presentación de proposicións, se este coincidise en sábado ou festivo trasladarase o seguinte hábil. c) HORA: 13:00 horas. A sinalada na base 12ª do prego de cláusulas administrativas particulares. Utilizaranse os modelos de proposición e de sobres que recolle o anexo do citado prego. a) ENTIDADE: Concello de Barro. b) DOMICILIO: Santo Antoniño 11 – Perdecanai. c) LOCALIDADE E CÓDIGO POSTAL: Barro, 36194. d) TELÉFONO: 986 711 002. e) FAX: 986 711 001. f) DATA LÍMITE DE OBTENCIÓN DE DOCUMENTACIÓN: A de presentación de ofertas. Non se esixe. a) CRITERIOS DE ADXUDICACIÓN DO CONCURSO: Económico. Por conta do adxudicatario. Barro, 4 de abril de 2016.—O Alcalde, Xosé Manuel Fernández Abraldes.
MODIFICACIÓN ESTATUTOS DA ASOCIACIÓN DE EMPRESARIOS GROVENSES DE BENS E SERVICIOS–EMGROBES
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Convenios, 23/08/2016)

En cumprimento do disposto nos artigos 4.4 da Lei orgánica 11/1985, de liberdade sindical (BOE nº 189, do 8 de agosto) e 13.3 do Real decreto 416/2015, do 29 de maio, sobre depósito de estatutos das organizacións sindicais e empresariais (BOE nº 147, do 20 de xuño), faise pùblico que na Secciòn de Mediación, Arbitraxe e Conciliación desta xefatura territorial, recibiuse, con data 08/08/2016, documentación presentada pola ASOCIACION DE EMPRESARIOS GROVENSES DE BENS E SERVICIOS – EMGROBES, sobre sobre o acordo acadado pola unanimidade dos asistentes na asemblea xeral extraordinaria celebrada o día 18 de xullo de 2016, polo que se modifica o artigo 2 dos estatutos, referido ao obxecto social da asociación. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidad co disposto no artigo 173 da Lei 36/2011, do 10 de outubro, da xurisdición social, os que acrediten un interés directo, persoal e lexítimo, poderán impugnar os estatutos depositados ante o xulgado do social. Vigo, 11 de agosto de 2016.—O xefe territorial, Ignacio Rial Santomé.
LICITACIÓN SERVIZO LIMPEZA DAS INSTALACIÓNS MUNICIPAIS
ADMINISTRACIÓN LOCAL — Municipal — Cerdedo (Contratos administrativos, 28/07/2016)

De acordo coa resolución da Alcaldía do doce de xullo, por medio deste anuncio realízase a convocatoria do procedemento aberto, atendendo á oferta economicamente máis vantaxosa, con varios criterios de adxudicación, para a adxudicación do contrato de servizo de limpeza das instalación municipais, conforme os seguintes datos: 1. Entidade adxudicadora: Concello de Cerdedo.2. Obxecto do contrato: servizo de limpeza de instalacións municipais.3. Tramitación e procedemento.4. Orzamento base de licitación: 5. Garantías esixidas: Definitiva: 5% importe adxudicación 6. Información: O prego de cláusulas deste contrato estará a disposición dos interesados nas oficnas do concello ou consultando o perfil do contratante: www.cerdedo.es 7. Proposicións: Poderán presentarse no Rexistro Xeral do Concello, en horario de nove a catorce horas, durante o prazo de 15 días naturais, contados dende o seguinte á publicación deste anuncio.8. Gastos: Os gastos de publicación do presente anuncio serán a conta do adxudicatario. Cerdedo, a 13 de xullo de 2016.—O Alcalde, Silvestre José Balseiros Guinarte.
RESOLUCIÓN DA ALCALDÍA REFERENTE AO REXIME DE DEDICACIÓN
ADMINISTRACIÓN LOCAL — Municipal — Vigo (Outros documentos, notificacións e informacións públicas, 04/11/2016)

Esta Alcaldía con data 30 de setembro de 2016, dictou a seguinte Resolución: “Mediante Resolución da Alcaldía, de data 14.09.2015, determinábase que Dª Sora Seva Taveira desempeñara as súas funcións en réxime de dedicación parcial de nove horas. Mediante escrito da interesada de data 17.09.2015, entrada no Rexistro Xeral do Pleno na mesma data, nº Rexistro Pleno 1211/1101, manifesta a súa renuncia ao réxime de dedicación parcial de nove horas con efectos a partires do día 17.09.2015. Con data de 29.09.2016, mediante escrito da voceira do grupo municipal do Partido Popular, entrada Rexistro Pleno nº 1439/1101, comunicando que a concelleira Dª Elena Cruz González Sánchez acollerase a unha dedicación parcial de 9 horas para o desempeño das súas funcións. En virtude dos antecedentes expostos e segundo o art.75.5 da LBRL, RESOLVO: Primeiro.- Modificar a Resolución de data 17.09.15 donde no seu apartado 1º aceptaba a renuncia de Dª Tatiana Paola Garetxana Coscoñas á dedicación semanal de nove horas. Primeiro.- A concelleira do grupo municipal do Partido Popular Dª Sora Seva Taveira desempeñará as súas funcións en réxime de dedicación parcial de nove horas a partires do día 1.10.2016. Segundo.- Notificar a presente Resolución á interesada, á Unidade de Persoal deste Concello, á Tesourería e á Intervención Xeral. Terceiro.- Publicar a presente Resolución no Boletín Oficial da Provincia (BOP) e no taboleiro de editos do Concello. Cuarto.- Dar conta ó Pleno na próxima sesión que este órgano realice.” Vigo, a 24 de outubro de 2016.—O Alcalde de Vigo, Robert Graham Murgia Monio.
APROBACIÓN DEFINITIVA DO ORZAMENTO XERAL DA DEPUTACIÓN DE PONTEVEDRA PARA O EXERCICIO DE 2017
ADMINISTRACIÓN LOCAL — Provincial — Deputación Provincial (Presupostos e cadros de persoal, 30/12/2016)

O Pleno da Deputación de Pontevedra, na sesión extraordinaria que tivo lugar o día 28 de decembro de 2016, acordou a aprobación definitiva do orzamento xeral da Deputación para o exercicio de 2017, que comprende: De conformidade co disposto no artigo 169.3 do Real Decreto Lexislativo 2/2004 de 5 de marzo polo que se aproba o Texto Refundido da Lei reguladora das Facendas Locais faise público o orzamento xeral da Deputación Provincial de Pontevedra para o exercicio 2017, o resumo por capítulos do xeral e consolidado que se relaciona no anexo que se achega. Do mesmo xeito, e dacordo co disposto no artigo 127 do Real Decreto Lexislativo 781/1986 polo que se aproba o Texto Refundido das disposicións legais vixentes en materia de Réxime Local reprodúcese o cadro de persoal e a relación de postos de traballo da Deputación de Pontevedra e da Escola Universitaria de Enfermería aprobado xunto ó orzamento xeral Pontevedra, 28 de decembro de 2016.—A Presidenta, María del Carmen Silva Rego.—O Secretario, Carlos Cuadrado Romay.
APROBACIÓN DEFINITIVA TRANSFERENCIA DE CRÉDITO 3/2015
ADMINISTRACIÓN LOCAL — Municipal — Agolada (Presupostos e cadros de persoal, 19/02/2016)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Agolada, adoptado o día 28 de decembro de 2016, sobre a transferencia de créditos entre aplicacións de gastos de distinto grupo de función, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Agolada, a 10 de febreiro de 2016.—O Alcalde, Ramiro Varela Peón.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLA SUBMINISTRACIÓN DA AUGA POTABLE CORRESPONDENTE Ó 1º TRIMESTRE DO EXERCICIO TRIBUTARIO 2016
ADMINISTRACIÓN LOCAL — Municipal — Entidade Local Menor de Camposancos (Outros documentos, notificacións e informacións públicas, 19/04/2016)

A Presidencia desta Entidade Local Menor, mediante Resolución de 06 de abril de 2016, aprobou o padrón da taxa pola subministración de auga potable correspondente ó 1º trimestre do exercicio tributario 2016 da Entidade Local Menor de Camposancos. O padrón fiscal se exporá ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ó 1º trimestre do exercicio tributario 2016 da Entidade Local Menor de Camposancos será do día 20 de abril de 2016 ó 20 de xuño de 2016, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, a 6 de abril de 2016.—O Alcalde Pedáneo, William Daniel Luis Leandro Lueches Zubiete.
LICITACIÓN HUMANIZACIÓN RÚA FERREIROS. FASE II (EXPTE.3893-440)
ADMINISTRACIÓN LOCAL — Municipal — Vigo (Contratos administrativos, 26/07/2016)

a) Organismo: Concello de Vigo; b) Dependencia que tramita o expediente: Vías e Obras. c) Obtención de documentación e información: servizo de Contratación do concello de Vigo, Pza. do Rei s/n 36202 VIGO, teléfono (986) 810148, Fax: (986) 226206. Correo electrónico: contratacion@vigo. org Dirección de Internet do perfil do contratante: www.vigo.org.Data límite para solicitar documentación: ata o día de finalización do prazo de presentación de proposicións; d) Número de expediente: 3893/440 a) Tipo: Obras; b) Descrición: obras contidas no proxecto “Humanización da Rúa Ferreiros. Fase II”. c) División por lotes e número de lotes: non. d) Lugar de execución: Concello de Vigo. e) Prazo de execución: 3 meses. a) Tramitación: Ordinaria; b) Procedemento: Aberto. a) Importe total: 145.714,29.—euros. (I. V. E. engadido). Provisional: non se esixe. Definitiva: 5% do importe do contrato excluído o IVE. a) Clasificación: non se esixe. b) Solvencia económica e financeira e solvencia técnica e profesional: a esixida no apartado 6) das follas de especificacións do contrato (FEC). a) Data límite de presentación: o prazo rematará ós 26 días seguintes ó de publicación do presente anuncio no BOP e no DOG; b) Lugar de presentación: Rexistro Xeral do Concello de Vigo, Pza. do Rei s/n, 36202 VIGO; c) Admisión de melloras: si; d) Prazo da obriga de mante-la oferta: dous meses contados dende o día da apertura de proposicións. a) Dirección: Casa do Concello de Vigo, Pza. do Rei s/n 36202 VIGO. b) data e hora. Anunciarase no perfil do contratante do concello de Vigo (www.vigo.org). Pagaraos o adxudicatario ata a cantidade de 1.500 euros. Vigo, 13 de xullo de 2016.—O concelleiro delegado de Contratación, P. D. (Decreto 19.6.2015 e Acordo 19.6.2015), David Regades Fernández.
DH. W36.53185. SOLICITUDE DE TURIS BAXE S. L. PARA AUTORIZACIÓN DE OBRAS DE DEMOLICIÓN DE MUROS E AXARDINAMENTO, NO LUGAR DE A BAXE, PARROQUIA DE SANTO ANDRÉ DE CÉSAR (SANTO ANDRÉ), CALDAS DE REIS, (PONTEVEDRA).
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 08/09/2016)

Turis Baxe SL. solicita de Augas de Galicia co CIF: Q1500378C, a autorización de obras no lugar de A Baxe, parroquia de Santo André de Cesar (Santo André), Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53185 As obras solicitadas consisten na demolición de muros (muro 1 de 13,29 m + 4,83 m de lonxitude e altura 6,00 m e muro 2 de 12,03 m de lonxitude e altura media 2 m) colocación de varanda de forxa a una distancia mínima de 22 m do dominio público hidráulico e axardinamento da zona afectada, na parcela 1 do polígono 14 no lugar de Baxe, San Andrés de Cesar, Caldas de Reis (Pontevedra). m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de agosto de 2016.—O Xefe da Área de Autorizacións e Concesións, Teresa Jesus Stanis Labrandero.
DELEGACIÓN CELEBRACIÓN MATRIMONIO CIVIL
ADMINISTRACIÓN LOCAL — Municipal — Poio (Outros documentos, notificacións e informacións públicas, 16/09/2016)

Ditados autos firmes, con data 31 de agosto de 2016, autorizando a celebración de matrimonio civil pretendido entre D. Eduard Cancio Tulleuda e Julia Belen Genestos Ghalmi. Elixido por parte dos contraentes o Concello de Poio para a celebración e fixada a data para o dezasete de setembro de dous mil dezaseis ás 17:30 horas. Ao xurdirme unha ocupación que me impide oficiar esta celebración; en virtude das atribucións que me atribúe a Lei 35/1994, de 23 de decembro, de modificación do Código Civil en materia de autorización do matrimonio civil polos alcaldes e as facultades de delegación recollidas no mesmo, Delegar na 1ª Tenente de Alcalde Dnª Consuelo Besada Lores a celebración do matrimonio civil entre D. Eduard Cancio Tulleuda e Julia Belen Genestos Ghalmi, a celebrar o día 17 de setembro de 2016. Manda e asina o Sr. Alcalde Luciano Sobral Fernández, en Poio a doce de setembro de dous mil dezaseis ante mín a secretaria. O que se fai público para xeral coñecemento. Poio, a 12 de setembro de 2016.—O Alcalde, Luciano Sobral Fernández.—A Secretaria, Paula Ramos Díaz.
APROBACIÓN DEFINITIVA DO EXPTE. DE CRÉDITO EXTRAORDINARIO Nº 12-P/2016
ADMINISTRACIÓN LOCAL — Municipal — Lalín (Presupostos e cadros de persoal, 26/12/2016)

Esgotado o prazo de exposición ó público doexpediente de Modificación de créditos Nº 12-P/2016 de Crédito Extraordinariodentro do vixente orzamentomunicipal, aprobado polo Pleno desta Corporación en sesión celebrada o día24denovembrodo presente ano sen que se presentara reclamación algunha contra deste, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 26 de de cembro de 2016.—O Alcalde, Rafael L. Cuíña Aparicio.